cyanic-selkie/wikianc huggingface dataset:
Kjønn
Hannkjønn, hunnkjønn og andre kjønn
Siden de fleste flercellede organismer (bl.a. dyr, eggsporesopper og landplanter) forekommer i hann- og i hunnkjønn, kan det være vanskelig å forestille seg at det i det hele tatt fins andre muligheter. En del arter illustrerer imidlertid at andre forhold er mulige:
Bildet kompliseres ytterligere av at kjønnene ikke trenger å være adskilte individer, og av såkalte inkompatibilitetstyper. Mennesker er som de fleste andre dyr særkjønnet, dvs. én person er enten mann eller kvinne. Hos planter kalles denne tilstanden særbu, tvebu eller diøcisk (f.eks. osp, selje, tempeltre). Det fins imidlertid også tvekjønnede dyr og planter. Dette fenomen heter hermafrodittisme, hos planter også sambu, enbu eller monøcisk. Eksempler er flatormer og mange leddormer, der hvert individ produserer både egg- og sædceller. I mange tilfeller må de likevel pare seg med et annet individ for å få avkom. Hos mange fisker forekommer kjønnsskifte i løpet av livet (seriell hermafrodittisme). Tvekjønnethet er regelen blant blomsterplanter.
Inkompatibilitetstyper har en lignende effekt som kjønn: To individer med samme inkompatibilitetstype kan ikke pare seg med hverandre. Inkompatibilitetstyper er imidlertid en mekanisme for å unngå innavl, og har lite med kjønn å gjøre (siden de ikke skiller seg i om de viderefører ekstranukleær DNA, se under). Inkompatibilitetstyper forekommer både hos arter uten kjønn (stilksporesopper) og med kjønn (dekkfrøede planter, kappedyr).
Kjønnenes evolusjonære opphav
Evolusjonært sett er tilstanden uten kjønn den eldste eller opprinnelige. Det har ikke vært enkelt å forklare hvorfor kjønn i det hele tatt har oppstått i evolusjonens løp, og hvorfor – når det først finnes kjønn – akkurat to kjønn er det mest vanlige. Faktisk er man fremdeles ikke helt sikker på forklaringen, siden det fins flere motstridende hypoteser. Hypotesen med bredest aksept i dag er at kjønn utviklet seg fordi paringstyper unngår genetisk konflikt mellom celler som smelter sammen: De fleste celler inneholder ekstranukleær DNA (DNA utenfor cellekjernen, f.eks. i mitokondrier eller kloroplaster) og andre elementer som kan skape inkompatibiliteter hvis disse stammer fra forskjellige foreldre. Organismer som tilintetgjorde slike elementer fra én av foreldrene, hadde derfor bedre sjanser på å overleve enn andre. Kjønnet som viderefører sin ekstracellulære DNA til avkommet, kalles «+»-type eller hunnkjønn, mens kjønnet som mister sin ekstracellulære DNA ved befruktningen er «−»-typen og tilsvarer hannkjønnet. Denne forklaringen kan ta høyde for både hvorfor kjønn oppstod, og hvorfor et system med to kjønn er mer stabilt enn med flere kjønn.
Fra isogami til oogami
Kjønnene produserte opprinnelige kjønnsceller som var like store. Denne tilstanden betegnes som isogami (av gresk isos = «lik[edan]», gamet = «kjønnscelle»). En slik tilstand utgjør en labil likevekt, dvs. når ett kjønn produserer mindre kjønnsceller, er det best for avkommet hvis det andre kjønnet produserer større kjønnsceller. Når denne prosessen først har kommet i gang, kan den bli selvforsterkende. På denne måten kan ett kjønn «snylte» på det andre, noe som over tid kan føre til betydelige forskjeller i kjønnscellenes størrelser og bevegeligheter. Slike prosesser har funnet sted flere ganger uavhengig i ulike «grener» av livets tre.
Resultatet, dvs. en tilstand med ulike kjønnsceller, kalles anisogami (gresk an- = «u-, ikke»). Den mest ekstreme formen for anisogami, der den store cellen er ubevegelig (eggcelle), mens den lille knapt inneholder mer enn cellekjernen (sædcelle), betegnes som oogami (gresk ōón = «egg»). Det er denne som er mest utbredt blant flercellede organismer.
Kjønnsbestemmelse
Andre måter av kromosomal kjønnsbestemmelse fins hos fugler, sommerfugler og vårfluer, der kjønnskromosomene fungerer «motsatt» fra hos oss: Avkom med to like kjønnskromosomer (zz, homogametisk) blir hanner, avkom med ulike kjønnskromosomer (zw, heterogametisk) blir hunner.
Hos veps og enkelte biller bestemmes kjønnet av antall kromosomsett: diploide individer, dvs. slike med det vanlige dobbelte kromosomsettet, blir hunner. Haploide individer, de med bare et enkelt sett av alle kromosomer, blir til hanner. De sistnevnte får alle sine kromosomer fra mora, de har altså ingen far. Denne formen for kjønnsbestemmelse kalles haplo-diploid kjønnsbestemmelse.
Genetisk bakgrunn for kjønnsbestemmelse
Fram til et visst tidspunkt i utviklingen er det ingen forskjell mellom hannindivid og hunnindivid. På dette tidspunktet, som varierer fra art til art, vil den tidlige gonaden begynne å utvikles som enten testikler eller som eggstokker. Og disse vil begynne å produsere kjønnshormoner som blir ansvarlige for forskjellene mellom kjønnene i de andre delene av kroppen.
Evolusjonen går fortere for gener som er innblandet i kjønnsbestemmelse. Selve genene endres hurtigere enn andre gjennom mutasjoner, og måten de virker inn på kjønnsbestemmelsen endres. Derfor er det mye man ikke vet om denne prosessen i mange arter. Hovedprinsippet er at det finnes to veier gonaden kan gå, da det finnes to forskjellige sett gener som kan skrues på og gjøre ferdig utviklingen til enten testikler eller eggstokker. Noe må skyve balansen over i den ene retningen. Dette kan være tilstedeværelsen av et spesielt kjønnsbestemmende gen, eller genaktiviteten kan påvirkes av andre ting som for eksempel temperatur.
Det er bare to gen som er kjent fra ulike arter som man vet direkte bestemmer kjønnet. Det ene er DMY hos den japanske risfisken, Medaka (Oryzias Latipes). Dersom fisken har dette genet blir det til en hann, men det er kjent at selv nært beslektede arter av denne fisken ikke har dette genet. Det andre genet finner vi hos de fleste pattedyr, som mennesket, og her er det en del som er kjent. Her vil genet SRY, en transkripsjonsfaktor som ligger på Y-kromosomet, føre til at gonaden utvikles som testikler, og at individet derfor blir til en hann.
Kjønnsfordeling
Forholdet mellom avkom av hann- og hunnkjønn betegnes som kjønnsfordeling. Hos mennesker fødes ca. 106 gutter per 100 jenter. Ved fødselen er kjønnsfordelingen (antall gutter delt med antall jenter) dermed 1,06. Siden gutter har en litt høyere dødelighet, pleier kjønnsfordelingen å være omtrent 1.
Det samme (lik andel hann- og hunnavkom) finner man i det aller fleste andre arter. Det trenger likevel ikke å bety at kjønnet til avkommet er fullstendig tilfeldig. Man har nemlig funnet at flere arter kan tilpasse kjønnsfordelingen til miljøbetingelsene, dvs. at de produserer mer hannavkom under noen og mer hunnavkom under andre betingelser. Hvordan dette «kontrolleres», er fremdeles usikkert.
Kjønnsidentitet
Kjønnsidentitet er hva slags kjønn vedkommende identifiserer seg selv med. Flertallet sin kjønnsidentitet og fødselskjønn samsvarer med hverandre, dette faller under betegnelsen cisperson. Men det er ikke alltid at kjønnsidentiteten og fødselskjønnet samsvarer med hverandre, det faller under betegnelsen transperson eller «født i feil kropp». Det kan være hvor et individ som i utgangspunkt har mannlig anatomi identifiserer seg selv som kvinne (transkvinne/kvinner som er født i feil kropp) eller et individ med i utgangspunkt kvinnelig anatomi identifiserer seg selv som mann (transmann/menn som er født i feil kropp).
Årsaken bak kjønnsidentitet er fremdeles ukjent. Noen teorier sier at det er hormonelle påvirkelser på hjernen. Andre teorier sier det har å gjøre med at kvinner og menn har forskjellig hjerne.
Sosialt kjønn
Sosialt kjønn er innen sosiologien en betegnelse som peker på kjønnet som en sosial konstruksjon. Begrepet er brukt innen kjønnsforskningen. Dette sosialkonstruksjonistiske perspektivet på begrepet kjønn springer ut fra et eksistensialistisk ståsted, der Simone de Beauvoir la den kanskje viktigste grunnstenen med boken Det annet kjønn (1949). Sosialt kjønn knyttes til ulike kjønnsroller, altså konstruert «kvinnelighet» og «mannlighet» i et samfunn.
Kjønnsinkongruens, samsvarer ikke det anatomiske kjønnet - kromosomene med det mentale kjønnet. Det mentale kjønnet ligger i hjernen. Også sosialt vil en i de fleste samfunn skille mellom to kjønn, som knyttes til ulike kjønnsroller, altså konstruert «kvinnelighet» og «mannlighet» i samfunnet. Siden århundreskiftet er man i stadig større grad gått i retning av å anse sosialt kjønn som et resultat av en sosialiseringsprosess, det vil si som en tillært kjønnsrolle som ikke utelukkende bestemmes av menneskets fødselskjønn.
Werner Forßmann
Werner Forßmann (født 29. august 1904 i Berlin, død 1. juni 1979 i Schopfheim) var en tysk lege og nobelprisvinner. Han ble tildelt Nobelprisen i fysiologi eller medisin i 1956 sammen med André Frédéric Cournand og Dickinson W. Richards, for deres oppdagelser vedrørende hjertekateterisering og patologiske forandringer i sirkulasjonssystemet.
Kjønn
Sosialt kjønn
I Sverige omtales «sosialt kjønn» ofte som genus og på engelsk som gender. Der blir mange fagområder studert ut fra et genusperspektiv, en feministisk betraktningsmåte som tar hensyn til hvordan kjønnsroller påvirker og påvirkes av faget.
Werner Forßmann
Han ble medlem av NSDAP i 1932 og noe senere i SA. Han ble sendt til Norge like etter invasjonen i 1940 og tjenestegjorde i Oslo-regionen, Ålesund, Dovre og Mosjøen.
Kjønn
Grammatikalsk kjønn
Kjønn eller genus er innen lingvistikk en morfologisk kategori, der et ords tilhørighet uttrykkes gjennom bøying. Et språk sies å ha grammatiske kjønn når et substantiv tilhører en viss morfologisk klasse og adjektiv (og eventuelt verb) har forskjellige former for de forskjellige kjønnene.
Det er fire kjønn som er vanlige i grammatikk:
Toppidrett og kjønn
Innen mange idretter kategoriseres øvelsene etter kjønn. Individer som har fått tildelt kjønn før puberteten kan konkurrere i tilsvarende kategori. Individer som var hannkjønn gjennom puberteten men så har nytt kjønn kan bare delta i kvinneklassen dersom de er operert for minst to år siden, de er juridisk kvinner, og har brukt hormoner for å minske kjønnsavhengige fordeler innen sporten. I 2018 ble det innført grenser på testosteronnivå innen friidrett, og ingen med nivå over 5nmol/L får delta i kvinneklassen på mellomdistanse. (Normalt nivå for kvinner er mellom 0,12 og 2,43 nmol/L, mens menn har 7,7 til 34,7.)
Sørafrikanske Caster Semenya, som har naturlig høyt testosteronnivå, ble allerede som 18-åring kjønnstestet før VM i Berlin i 2009, og fikk konkurrere i kvinneklassen. I 2014 ble sprinteren Dutee Chand utestengt etter å ha for høyt testosteronnivå, men fikk i 2015 konkurrere igjen. I 2018 kom det nye regler etter at fordelen av høyt testosteron ble dokumentert. Caster Semenya forsøkte å anke endringene, men tapte i 2019 og ble utestengt fra kvinneklassen. Semenya anket til sveitsisk høyesterett, som gav henne midlertidig medhold, men 30. juli 2019 avgjorde retten at IAAF-reglene for testosteronnivå var lovlige. Semenya ville ikke ta hormoner for «å passe inn» og anket saken til Den europeiske menneskerettsdomstol i november 2020. Hekkeløperen CeCe Telfer konkurrerte som mann frem til 2017, og vant kvinneklassen på 400m hekk i 2019 etter hormonbehandling.
Beck – Ukjent avsender
Beck – Ukjent avsender er en svensk TV-film fra 2001 som bygger på en kriminalroman av det svenske forfatterparet Sjöwall & Wahlöö. Dette er den femte filmen i andre runde med Peter Haber og Mikael Persbrandt i hovedrollene. Filmet er regissert av Harald Hamrell.
Filmmusikk
Musikken som Becks nabo spiller i filmen er fra avslutningen av Robert Schumanns symfoni nr 3 i Ess-dur op. 97, som har tilnavnet Rhinsymfonien (på tysk Rheinische).
H.P. Clausen
Hans Peter Clausen (født 31. januar 1928 i Bredebro i Sønderjylland, død 21. april 1998) var en dansk historiker og konservativ politiker. Han var minister 1986–1989 og formann i Folketingets presidium 1989–1993.
Bakgrunn
Han vokste opp i Bredebro som sønn av førstelærer, senere skoleinspektør Peter Clausen og hustru Mette Marie Thomsen.
Etter studentereksamen i Sønderborg i 1946 studerte han historie og dansk ved Københavns Universitet, og ble cand.mag. ved Århus Universitet i 1955.
Han giftet seg i 1958 med journalist Ester Birthe Lindberg Nielsen fra Herlufsholm.
Karriere
Han ble vitenskapelig assistent og senere adjunkt ved universitetets institutt for nyere historie, i 1964 amanuensis og lektor ved instituttet for statsvitenskap. I 1969 ble han professor. Han var overbibliotekar ved Statsbiblioteket i Århus 1984–1986. Som historiker arbeidet Clausen især med metode og Sønderjyllands historie i første halvdel av 1800-tallet. Ottar Dahl og Clausen tok initiativet til de nordiske metodekonferansene, avholdt fra 1965.
Politiker
Etter å ha ledet regjeringens mediekommisjon, ble Clausen overraskende utnevnt til kulturminister i 1986. I 1987 fikk han også tilført ansvaret for radio og TV som kommunikasjonsminister. Som kultur- og kommunikasjonsminister forberedte han oppstarten av TV 2. Fra 1987 var Clausen valgt til Folketinget fra Nordjyllands amtskrets, fra 1994 fra Århus amtskrets. I 1988 ble han trafikkminister, og sikret flertall i Folketinget for Storebæltsbroen. Deretter var han justisminister fra januar til oktober 1989, da han ble formann i Folketingets presidium.
I 1993 ble Clausen kritisert for påstått unnfallenhet som daværende justisminister i tamilsaken, og avgikk som Folketingets formann. Han er den eneste formannen som ikke har ønsket sitt portrett hengende i Folketinget. Han avslo å bli de konservatives leder etter Hans Engell og Per Stig Møllers fall. I 1997 trådte Clausen ut av Folketinget for å bli dansk generalkonsul i Flensburg.
Clausen ble utnevnt til ridder av Dannebrogordenen i 1977.
Kagoshimabukta
Kagoshimabukta (japansk: 鹿児島湾 – Kagoshima-wan) er ei havbukt på sørkysten av øya Kyushu i Japan. Byen Kagoshima ligger på vestkysten av bukta midt imot Osumihalvøya med vulkanen Sakurajima.
Maraenobiotus brucei
Maraenobiotus brucei er en art av leddete hoppekreps innen en slekt som ble beskrevet første gang av Mracek i 1893 (og som hovedsakelig lever i Nordområdene). Den er et dyreplankton som utgjør føde for blant annet fiskeyngel. Arten lever av alger og plankton.
Denne arten ble første gang beskrevet av Richard i 1898.
Filadelfia Arendal
Filadelfia Arendal er en pinsemenighet og et konferansesenter i Arendal. Menigheten ble grunnlagt i 1928.
Historie
Filadelfia Arendal ble dannet av en gruppe kristne, som gikk ut fra menigheten Betania Arendal, etter at T. B. Barratt besøkte Arendal i 1920-årene og forkynte om «åndsdåpen» som han hadde opplevd i Amerika. Menigheten ble offisielt stiftet den 27. juli 1928.
Møtene ble i begynnelsen holdt i lokalene til Losje Startkad, på Tyholmen. Den første som talte var predikant Conrad Johnsen.
Den første pastoren var Hjalmar Karlsen, han ble innsatt i tjenesten i oktober 1928.
Richard Ashcroft
Richard Ashcroft (født 11. september 1971) er en engelsk pop-artist. Han er født og oppvokst i Billinge, Wigan, England. Richard Ashcroft var og er frontmann i The Verve, og er hjernen bak 90-talls-hiten «Bitter Sweet Symphony». Ashcroft og bandet tjente ingen penger på sangen, da den ble beskyldt for plagiarisme. Først i mai 2019 kunne Ashcroft tjene penger sangen etter en avtale med The Rolling Stones og avdød platesjef Allen Kleins sønn.
Filadelfia Arendal
Historie
De første årene vokste Filadelfia Arendal raskt, allerede i 1933 talte menigheten 300 medlemmer. Dette året kjøpte de også den gamle turnhallen på Hylleveien. Her hadde de sin virksomhet frem til våren 2000, da de flyttet inn i nybygg på Harebakken. Nybygget er både menighetslokale og et konferansesenter.
Richard Ashcroft
I 1998 vant han Ivor Novello Awards for beste tekstforfatter. I 2019 fikk han samme pris for «enestående bidrag til britisk musikk».
Filadelfia Arendal
Historie
Menigheten hadde 541 tilskuddstellende medlemmer i 2022.
Restionaceae
Se teksten
Restionaceae er en plantefamilie i ordenen Poales. Familien ble lagt til Poales med APG I-systemet fra 1998.
Den omfatter om lag 320 kjente arter fordelt på 35 slekter, men muligens så mye som 58 slekter. De vokser på alle de sørlige kontinentene, Afrika sør for Sahara, Madagaskar, Australia, New Zealand og én art finnes i Chile i Sør-Amerika. Det også er én art i Sørøst-Asia, den eneste nålevende på den nordlige halvkule. Familien er spesielt viktig i områdene med middelhavsklima i Sør-Afrika og vest i Australia.
I eocen og oligocen forekom slekten Milfordia i Europa, Sentral-Asia, Sibir og Nord-Amerika. Konkurranse fra grasfamilien og halvgrasfamilien førte antakelig til at Restionaceae forsvant på den nordlige halvkule, og i Europa døde familien ut i begynnelsen av pliocen.
Triennale di Milano
Triennale di Milano er et designmuseum og arena for en internasjonal kunst- og arkitekturutstilling, blant annet med vekt på møbeldesign.
3gp
3gp-fil (3rd Generation Partnership Project – 3GPP & 3GPP2) er et multimediefilformat designet for å overføre lyd og videofiler fra mobilkamera over Internett. Formatet er en standard for opprettelse, overføring og avspilling av filer over 3'de generasjons trådløse nettverk verden over.
3gp bygger på MPEG-4 standarden, og kan lett konverteres om til f.eks. MPEG-filer ved hjelp av enkle konverteringsprogrammer.
Litlvatnet
Litlvatnet eller det lille Rensvikvatnet, er en innsjø i Kristiansund kommune. Den ligger på Frei i Møre og Romsdal fylke. Vannet ligger rett østenfor og nedenfor, Fylkesvei 265 og Rensvikvatnet. Overflaten ligger, 28 moh.. Innsjøen er grunn; og mye gjengrodd. En plante som ikke er så vanlig, på Nordmøre vokser her; nemlig takrørssiv. Området rundt er populært turterreng.
Nizjnevartovsk lufthavn
Nizjnevartovsk lufthavn (russisk:Аэропорт Нижневартовск) er en flyplass som ligger 4 km nordvest for Nizjnevartovsk. Flyplassen er viktig for regionens gassproduksjon.
Knut Ove Hillestad
Knut Ove Hillestad (født 12. august 1924, død 9. oktober 2005) var en norsk landskapsarkitekt.
Hillestad var utdannet hagearkitekt ved Norges landbrukshøyskole, der han avla avgangseksamen i 1953. I 1961 ble han ansatt i Norges vassdrags- og energiverk. Her gjorde han seg bemerket for innsats for ivaretagelse av hensyn til landskapet ved utbygging av vannkraftverk, blant annet gjennom utarbeidelse av konsesjonsvilkår, arbeid for vern av kulturminner ved utbyggingsprosjekter og verneplaner for vassdrag. Han bidro også til etableringen av skriftserien Kraft og miljø, der han selv forfattet flere skrifter.
Fra 1965 til 1966 var Hillestad leder for Norske landskapsarkitekters forening.
Hillestad ble i 1990 utnevnt til ridder av 1. klasse av St. Olavs Orden. Samme år ble han tildelt EMIL-prisen for sin store «innsats i naturbevaring ved utbygging av store dammer og kraftverk».
Forbindelsesfly
Forbindelsesfly er fly som brukes for å opprettholde forbindelsen mellom forskjellige militære avdelinger og enheter. Som forbindelsesfly brukes som regel lette fly som kan bruke improviserte rullebaner. I dag har helikoptre i stor grad erstattet fly i denne rollen.
Morgenthauplanen
Morgenthauplanen fra august 1944, var et forslag fra den amerikanske finansministeren Henry Morgenthau, om å omdanne Tyskland til et jordbruksland, blant annet ved nedlegging av gruvedrift og tungindustri. Planen hadde som langsiktig formål å hindre at Tyskland igjen ble istand til å føre krig. Planen fikk i september 1944 tilslutning fra både Roosevelt og Churchill, men ble snart skrinlagt. Den ble ikke diskutert under Jaltakonferansen i februar 1945.
Morgenthauplanen ble med styrke brukt i Goebbels' propaganda mot slutten av andre verdenskrig, for å overbevise tyskerne om at de skulle gjøres til et slavefolk av de allierte.
Bakgrunn og konsekvenser
Planen ble lagt frem av den amerikanske finansministeren Henry Morgenthau, Jr., men den var i det vesentlige utarbeidet av Harry Dexter White, en velpassert innflytelsesagent for Sovjetunionen. En modifisert versjon av planen, begrenset til å konvertere Tyskland til et jordbruksland ble undertegnet av USAs president Franklin D. Roosevelt og Storbritannias statsminister Winston Churchill under den andre konferansen i Quebec i september 1944.
Da planen ble drøftet var Roosevelt døende, og Churchill sa ja til den modifiserte planen under sterk tvil. Det gikk en klar skillelinje mellom USAs regjering som var skeptiske til planen, og Storbritannia som tvilende fremmet planforslaget.
Planen fikk svært dårlig mottakelse og ble skrinlagt samme år. Den ble derfor heller ikke behandlet under Jaltakonferansen i 1945.
Ideen var å nedbygge den tyske tungindustrien og forvandle dette kontinentets økonomiske kraftsentrum til et jordbrukssamfunn. Planen skulle hindre Tyskland i å starte en ny krig, men ville samtidig gjøre landet ute av stand til å brødfø sin egen befolkning og ville også hindre landet i å være delaktig i gjenreisningen av Europa.
Morgenthauplanen fikk aldri noen betydning i de alliertes forvaltning av tysk område. I Goebbels propaganda fikk den imidlertid spille en stor rolle. Goebbels' argumentasjon for at «Den jødiske mordplanen» som skulle gjøre tyskerne til en «slavestat», var så intens at mange fikk den oppfatningen at planen var til reell vurdering. Planen har på en liknende måte spilt en rolle i ny-nazistisk propaganda også i nyere tid (per 2001).
Marshallhjelpen
Da general George C. Marshall som nyutnevnt amerikansk utenriksminister i 1947, ble klar over hva de allierte hadde planlagt, sa en av utenriksministerens rådgivere: ''«Denne greia er satt sammen av økonomiske idioter». «Det er meningsløst å forby Europas dyktigste arbeidere å produsere hva de kan for et kontinent som har desperat behov for alt.»''
Dårlig produktivitet hadde svekket de europeiske landenes investeringsevne, de lokale valutaene hadde mistet sin verdi og svartebørshandelen var svært utbredt. General Marshall var overbevist om at det var industri- og kullressursene i Ruhr-området som måtte utgjøre motoren i gjenreisningen av hele den europeiske økonomien. Morgnenthauplanen ble skrotet i det stille, og 13 milliarder dollar stilt til disposisjonen av den amerikanske kongressen i det som snart ble kjent som Marshallhjelpen. Den hjelpen var en viktig forutsetning for å hindre kommunistene å få fotfeste i Europa, som var hovedinnholdet i Truman-doktrinen; «alle land som kjemper for sin frihet, skal kunne regne med hjelp fra USA».
Ingunn Birkeland
Ingunn Birkeland (født 16. juni 1935, død 24. november 2018) ble i 1985 valgt til forbundsleder i Norges Husmorforbund. Hennes engasjement i organisasjonen, som har 30,000 medlemmer, startet på et kurs i Brumunddal i 1975, og siden har hun stått på barrikadene for organisasjonen og for å synliggjøre det store ulønnede arbeid kvinner utfører i hjemmene uten å få trygderettigheter og pensjonspoeng for det.
I 2004 ble hun leder for FN-komiteen i Associated Country Women of the World.
Folketellingen 1920
Folketellingen 1920 i Norge ble avholdt 1. desember 1920. Folketallet pr. 1. desember var 2,649,775. Folketellingen 1920 var den trettende i rekken siden den første fullstendige folketellingen i 1769, og er nominell; det vil at den inneholder personopplysninger som navn og alder. Den ble publisert etter 100 år ved midnatt 1. desember 2020, da klausulen på 100 år opphører i henhold til statistikkloven § 8.
Folketellingen 1920 kom etter en periode med betydelig økning i levestandarden i Norge. Tellingen inneholder mye ny informasjon om norske boligforhold, og viste at folk bodde bedre enn ved tidligere folketellinger ettersom byggeskikkene i byer og bygder var i endring. Den dokumenterte likevel hvordan det i Kristiania var slik at «øst var verst» (i arbeiderstrøk), mens «vest var best» (de kondisjonertes strøk), ifølge SSB. Samtidig kom folketellingen i kjølvannet av første verdenskrig og spanskesyken, og den fanger opp virkningene av disse globale hendelsene på demografien.
Folketellingen skulle etter planen publiseres i fullstendig søkbar versjon 1. desember 2020, men Arkivverket ble kraftig forsinket etter å ha møtt problemer det ikke var tatt høyde for i planleggingen av digitaliseringen. Ved publiseringstidspunktet var folketellingen i sin helhet skannet. I hovedsak var folketellingen også ferdig transkribert, men det gjensto noe i de største byene og i noen store landkommuner (herred). Imidlertid var kun 227 av landets 705 kommuner gjort tilgjengelige for søk, hvilket omfattet 18 % av folketallet. Mye av arbeidet i digitaliseringen er basert på dugnadsinnsats fra over 650 frivillige.
Per 7. august 2023 var 704 av 705 kommuner tilgjengelige for søk på nett, og det er kun landets hovedstad som gjenstår, og i 19 av 20 fylker er samtlige kommuner søkbare. Tilsammen omfatter de søkbare landkommuner og byer 90,2 % av folketallet i landet ved folketellingen. Kristiania publiseres når den blir klar, og med den nåværende publiseringstakten er ventet å skje i løpet 2023.
I det videre følger befolkningsoversikt fordelt på landets byer, herredskommuner og fylker i 1920. Den opprinnelige statistikken skiller mellom landdistrikt (herred) og byer, men er her slått sammen for hvert (før 2018) fylke.
Ikke-søkbare kommuner
Pr. 7. august 2023 gjenstår en by og et fylke. Ikke uventet er dette landets hovedstad, Kristiania, hvis innbyggere utgjorde nesten 10% av Norges befolkning i 1920.
01. Østfold
Samtlige byer og landkommuner søkbare.
02. Akershus
Samtlige byer og landkommuner søkbare.
03. Kristiania
Ikke søkbar.
04. Hedmark
Samtlige byer og landkommuner søkbare.
05. Oppland
Samtlige byer og landkommuner søkbare.
06. Buskerud
Tre byer, alle landkommuner søkbare.
07. Vestfold
Samtlige byer og landkommuner søkbare.
08. Telemark
Samtlige byer og landkommuner søkbare.
09. Aust-Agder
Samtlige byer og landkommuner søkbare.
10. Vest-Agder
Samtlige byer og landkommuner søkbare.
11. Rogaland
Samtlige byer og landkommuner søkbare.
12. Hordaland
Samtlige landkommuner søkbare. (Ingen byer.)
14. Sogn og Fjordane
Samtlige byer og landkommuner søkbare.
15. Møre
Samtlige byer og landkommuner søkbare.
16. Sør-Trøndelag
Samtlige byer og landkommuner søkbare.
17. Nord-Trøndelag
Samtlige byer og landkommuner søkbare.
18. Nordland
Samtlige byer og landkommuner søkbare.
19. Troms
Samtlige byer og landkommuner søkbare.
20. Finnmark
Samtlige byer og landkommuner søkbare.
Oppad
Oppad AS var et norsk selskap som var leverandør av oppvekstadministrativ programvare. Selskapet, som ble etablert i 2004, var lokalisert i Kongsvinger og Oslo. Selskapets navn er en sammensetning av oppvekst og administrasjon. Produktene har også navnet Oppad.
Oppad leverte to ulike generasjoner av løsninger, en webbasert og en Windows-basert. Det Windows-baserte systemet ble ikke produsert av Oppad, men av det finske selskapet Tieto, som er en leverandør av IKT-løsninger innenfor utdanning, helse- og omsorgssektoren i Norden. Det svenske systemet ble tilpasset norske forhold av Oppad for skoler, skolefritidsordning og barnehager, foruten også integrerte løsninger med andre systemer for kommunal sektor. . Den nyeeste generasjonen Oppad var egenprodusert webbasert programvare bygget på en Raven-database. Det er i bruk for skolesektoren i norske kommuner.
I 2011 etablerte Oppad et samarbeid med det egyptiske selskapet ITWorx om å levere en læringsplattform. Denne skulle hete CLG og ville bli utviklet av ITWorx, men oversatt og tilpasset for norsk skole av Oppad.
Da Oppad gikk konkurs ble konkursboet kjøpt opp av Tieto.
Torres del Parque
Torres del Parque, offisielt Residencias El Parque, er et boligkompleks i Bogotá. Det består av tre høyhus i murstein som er tegna av den colombianske arkitekten Rogelio Salmona. Det høyeste av dem har 37 etasjer og er 117 meter høyt. De befinner seg i bydelen La Macarena i det administrative distriktet Santa Fe, og blei oppført mellom 1965 og 1970. Komplekset ligger langs med tyrefetingsarenaen Plaza de toros de Santamaría i en halvsirkel, og siluetten skal dessuten harmonisere med formen på fjella Cerros Orientales i bakgrunnen.
Maraenobiotus canadensis
Maraenobiotus canadensis er en art av leddete hoppekreps innen en slekt som ble beskrevet første gang av Mracek i 1893 (og som hovedsakelig lever i Nordområdene). Den er et dyreplankton som utgjør føde for blant annet fiskeyngel. Arten lever av alger og plankton.
Denne arten ble første gang beskrevet av Flössner i 1992.
Born in the U.S.A.
Born in the U.S.A er det sjuende studioalbumet utgitt av den amerikanske rockemusikeren Bruce Springsteen. Albumet ble spilt in på på The Power Station og The Hit Factory i New York, og ble utgitt 4. juni 1984 av Columbia Records. Albumet er Springsteens mestselgende, og hele sju singler ble gitt ut fra albumet.
Albumet var en suksess både kommersielt og hos anmelderne hvor Springsteen markerte et oppbrudd med sin faste musikklyd. Der hans foregående album, det mørke og akustiske Nebraska, består av sanger preget av pessimisme og isolasjon, uttrykker tekstene på Born in the U.S.A. tegn på håp i den daglige kampen til den jevne amerikaner som fulgte den amerikanske drømmen, en ny følelse som ble utfylt av syntetiserte arrangementer og poppreget, radiovennlig lyd som bidro til at Springsteen kunne øke sin popularitet og nå ut til det brede publikum. Albumet ble hjulpet fram av en enorm reklamekampanje som førte til å skape en rekke hitsingler, foruten også remiksinger og musikkvideoer.
Born in the U.S.A. var det mestselgende albumet i 1985 i USA og samtidig også hans mest suksessfulle album noen gang. Albumet skapte nær ny rekord med hele syv singler som havnet på ti på topp-listene (noe som er likestilt med Michael Jacksons Thriller og Janet Jacksons Rhythm Nation 1814), og en verdensomspennende turne som gikk over to år, som også var en suksess. Sett bort fra denne intensive publisiteten ble albumet også hyllet av de fleste musikkanmeldere og er ofte framhevet som Springsteens magnum opus (i det minste til da) siden hans gjennombrudd i 1975, Born to Run. Tittelsangen «Born in the U.S.A.» er ofte feiltolket som en kraftpatriotisk nasjonalsang, hvilket ikke var Springsteens hensikt. Omslaget på albumet er et nærbilde av Springsteens bakende i jeans foran det amerikanske flagg, fotografert av Annie Leibovitz, og ble et ikonisk sinnbilde på tidsalderen.
Sporliste
Samtlige sanger er skrevet av Bruce Springsteen.
Apollinariskirche
Apollinariskirche er en kirke i byen Remagen, ved Rhinen i Rheinland-Pfalz. Kirken er oppført i nygotisk stil ca. 40 meter over elven. Grunnsteinen ble lagt i 1839 og kirken innviet i 1857. Apollinariskirken ble oppført på Martinsberg, nå Apollinarisberg, hvor St. Martin-kirken hadde stått fra 700-tallet til 1000-tallet.
Ifølge legenden reiste erkebiskopen av Köln 23. juli 1164 langs Rhinen med relikvier av de hellige tre konger. Skipet stanset i Remagen, men lot seg ikke bevege videre før relikvien av Den hellige Apollinaris som også befant seg ombord, ble brakt opp til høyden der kirken ligger.
Julefryd
Julefryd er et musikkalbum med Roar Engelberg, utgitt i 2002.
Shibushibukta
Shibushibukta er ei havbukt på sørkysten av øya Kyushu i Japan. Den ligger mellom neset Toi i øst og neset Hisaki i vest. Byen Shibushi ligger inne i bukta.
Narathiwat (provins)
Changwat Narathiwat (นราธิวส) er den østligste provinsen i det sørlige Thailand. Den grenser mot provinsene Pattani i nord og Yala i vest. I sør grenser provinsen dessuten mot Malaysia.
Provinshovedstaden heter også Narathiwat, mens Ra-ngae, Tak Bai og Sungai Kolok er andre større byer. Befolkningen anslås (2005) til 752 000, og areralet er 4 475,0 km². Majoriteten på ca. 81 % er muslimske malayer, mens resten er buddhistiske thaier.
Moskeen Matsayit Wadin Husen (Masjid Wadi Hussein) nordvest for hovedstaden er en av de viktigste i sør-Thailand, mens Wat Chonthara Sing-he er et sentralt buddhistisk tempel i Tak Bai nær grensen til Malaysia. Kongen har en sommerresidens utenfor Narathiwat by.
Geografi og administrativ inndeling
Provinsen ligger helt sørøst i Thailand, langs Siambukten. I vest går den malayiske fjellkjeden med to viktige nasjonalparker: Budo-Sungai Padi i nord (294 km²) som er delt i to separate verneområder i henholdsvis nord og sør, samt Namtok Sipo nasjonalpark med fossefallet Sipo i vest. Det er tropisk regnskog med malayiske biotoper i fjellene.
De 13 distriktene (amphoe) i narathiwat provins er:
Kommunen Ra-ngae er den mest folkerike med ca. 145 000 innbyggere, fulgt av Narathiwat (110 000), Su-ngai Kolok (71 000), Tak Bai (65 300), Reso (63 000), Su-ngai Padi (55 000), og Bacho (48 000).
Samferdsel og økonomi
Riksvei 42 går nordover fra hovedstaden Narathiwat til Pattani i naboprovinsen. Det er lokal flyplass i Narathiwat, og hovedjernbanen Bangkok-Singapore går midt gjennom provinsen med stasjon i Ra-ngae.
Treslaget Lansitre (Lansium domesticum) er et mye brukt frukttre innen hagedyrking. Ellers dyrkes kokosnøtter, bananer og andre tropiske fruktslag. Fiske er viktig langs kysten.
Det er noe turisme knyttet til strendene Talo Laweng Beach og Narathat Beach, samt nasjonalparkene i fjellområdene.
Kubisme
Kubisme er en kunstretning som oppstod omkring 1907. Navnet kubisme kommer av det greske ordet kybos som betyr terning. Kubismen blir ansett å være en av de viktigste kunstbevegelsene siden renessansen, og hadde stor påvirkningskraft på europeisk maleri og skulptur på begynnelsen av 1900-tallet
I 1907 ble det holdt en minneutstilling over maleren Paul Cézanne. Cezanne hadde vært opptatt av hvordan en kunne forklare formene i naturen ved hjelp av geometriske figurer som terninger, kuler og kjegler. Og med inspirasjon fra Cézanne skapte Picasso og maleren Georges Braque kubismen, hvor motivet ble brutt opp i geometriske enkeltformer.
Picasso malte samme året som minneutstilling et bilde som heter Pikene fra Avignon, og dette blir regnet for det første kubistiske maleriet. Picasso og Braque, arbeidet i mange år med å analysere gjenstander de hadde foran seg. De forenklet dem og bygget dem opp som geometriske former. Et menneske fikk da for eksempel en kule til hode, og en sylinder til overarm. I tillegg til de geometriske formene var kubistene opptatt av afrikansk kunst.
Kubistene malte ikke et motiv bare fra en bestemt kant, men viste motivet som om det er sett fra forskjellige steder på samme tid. Dette var et forsøk på å presentere motivet på en så helhetlig måte som mulig. Ofte vil disse planenes overflate møtes med kanter som ikke viser noe gjenkjennelig dybdeperspektiv. Bakgrunnen og motivets plan møter hverandre på en måte som skaper bare en overfladisk dybdefølelse; noe som regnes som en av karakteristikkene ved kubismen. Kubismen var en komplett og klart definert estetikk.
Kubismen var i konstant forandring, og den deles inn i tre hovedfaser: fasett-kubisme, analytisk-kubisme og syntetisk-kubisme.
De mest kjente kunstnerne innen kubismen var Georges Braque, Pablo Picasso, Juan Gris og Fernand Leger.
Kubismen hadde også påvirkning på skulpturen.
Dick Van Dyke
Richard Wayne «Dick» Van Dyke (født 13. desember 1925) er en amerikansk skuespiller, konferansier og underholder, med en karriere som strekker seg over seks tiår. Han er kjent for sine roller i Mary Poppins, Chitty Chitty Bang Bang, The Dick Van Dyke Show og Diagnose: Mord.
Chlorida
Chlorida er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore til nokså store, avlange trebukker. De kan være rødlige eller mørke, vanligvis med en litt matt, bronseaktig til grønnlig metallglans. Pronotum er bredere enn langt, med en spiss pigg midt på hver sidekant. Dekkvingene er parallellsidige med skarpe lengderibber, bakerst med en liten pigg.
Utbredelse
Gruppen er utbredt i Amerika, fra det sørlige USA til Argentina.
Svein Strand
Svein Strand (født 27. juni 1934 i Porsgrunn, død 18. desember 2020) var en norsk maler og grafiker. Hans arbeider kan deles inn i tre faser: en forsøksperiode fram til 1970 - hvor de tidlige antimodernistiske markeringene ble lagt merke til, noen år med systematisk formalisme 1970–1974, og «en gradvis djervere subjektivisme etter 1974–1975». Han har blitt beskrevet som en «intimist».
Liv og virke
Strand var utdannet fra Statens Håndverks- og Kunstindustriskole (SHKS) og Statens kunstakademi. På Statens kunstakademi hadde han Alexander Schultz og Aage Storstein som professorer. Han samarbeidet også med den eldre kollegaen Sigurd Danifer.
Svein Strand debuterte på UKS vårutstilling i 1958. Da han i 1963 deltok i gruppeutstillingen «Sekskanten» sammen med Eilif Amundsen, Niclas Gulbrandsen, Johannes Vinjum, Frans Widerberg og Finn Schmidt-Melbye, ble utstillingen oppfattet som en antimodernistisk manifestasjon.
Strand er innkjøpt av Nasjonalgalleriet, Riksgalleriet, KODE (Bergen Billedgalleri), Oslo Bymuseum, Trøndelag Kunstgalleri, Oslo kommunes kunstsamlinger, Norsk kulturråd, Kongsberg kommune, Norges Bank, Den norske Bank, Nordea, Norsk Hydro.
Han hadde sine første separatutstilling i UKS i 1966 og i Kunstnerforbundet i 1967. Han var festspillutstiller ved Festspillene i Bergen 1981, sto bak hovedmaleriet i vielsessalen i Oslo tinghus (1984), og en utsmykning i Fellesbanken, Oslo. Grafikkverket «Olympia» fra 1975 ble i 2003 gjengitt på et norsk frimerke, jfr Liste over kunstverk på norske frimerker.
Salisbury (andre betydninger)
Salisbury kan vise til:
Fredrik A. Kayser
Fredrik A. Kayser (født 1924 i Bergen, død 19. august 1968) var en norsk møbeldesigner og interiørarkitekt. Han ble uteksaminert ved Statens Håndverks- og Kunstindustriskole under andre verdenskrig. Han var ansatt hos Rastad & Relling i Oslo fra 1952 til 1956, og etablerte deretter egen praksis hvor han i all hovedsak drev med møbeldesign.
Kayser var tydelig inspirert av samtidens danske møbelkunst, og hans møbler har et klassisk snitt, men er funksjonelle og moderne. Han er spesielt kjent for sitt arbeid med lamineringsteknikk og mange av hans møbler har hatt stor suksess.
Shimabarabukta
Shimabarabukta er ei havbukt på vestkysten av øya Kyushu i Japan. Den ligger øst for Shimabarahalvøya. Byene Shimabara og Minamishimabara ligger ved bukta.
Cerros Orientales (Bogotá)
Cerros Orientales er en liten fjellkjede i Colombias hovedstad Bogotá. Den er en del av den større fjellkjeden Cordillera Oriental, strekker seg i grove trekk fra nord til sør, og fungerer som byens naturlige østlige grense. Den dekker et område på over 14 000 hektar. Fjella er synlige fra de fleste steder i byen. Høyden over havet varierer fra 2 575 til 3 575 meter.
Toppdivisjonen i ishockey-VM 2013 for menn
VM i ishockey for elitedivisjonen ble 2013 arrangert i Stockholm i Sverige og Helsingfors i Finland i perioden 3. og 19. mai 2013. Opprinnelig skulle turneringen utelukkende arrangeres i Sverige (i Stockholm og Malmö), men senere ble det besluttet at den gruppen som Finland spilte i, samt to kvartfinalekamper, skulle spilles i Finland.
Dickinson W. Richards
Dickinson Woodruff Richards jr.  (født 30. oktober 1895 i Orange, Essex County, New Jersey, død 23. februar 1973 i Lakeville, Litchfield County, Connecticut) var en amerikansk lege, fysiolog og nobelprisvinner. Han ble tildelt Nobelprisen i fysiologi eller medisin i 1956 sammen med Werner Forssmann og André Frédéric Cournand, for deres oppdagelser vedrørende hjertekateterisering og patologiske forandringer i sirkulasjonssystemet.
Toppdivisjonen i ishockey-VM 2013 for menn
Turneringen var historisk av flere grunner. Sverige vant sin niende gullmedalje etter å ha beseiret Sveits 5–1 i finalen, og ble dermed det første laget til å vinne ishockey-VM på hjemmebane siden Sovjetunionen i 1986. Sveits var turneringens store overraskelse da de gikk ubeseiret gjennom turneringen (med 8 seire i regulær tid og en seier etter straffeslag) og spilte seg til finalen for første gang i historien. Sveits vant medalje for første gang på 60 år (siste gang var en bronsemedalje i 1953) og tangerte sin beste plassering (sølvmedalje i 1935). USA tok medalje for første gang siden 2004, da de vant bronsefinalen 3–2 over Finland.
Finlands Petri Kontiola ble toppscorer med 16 poeng, og Sveits' Roman Josi ble valgt som turneringens MVP.
Finalen
Finalen ble spilt mellom vertsnasjonen Sverige og Sveits. Sverige spilte sin femte finale i det 21. århundre (siste gang var i 2011) og tiende finale historisk sett, mens Sveits spilte sin første finale noensinne. Sverige vant kampen 5-1 og vant dermed sitt niende mesterskap. Sveits vant sin første medalje på 60 år og tangerte dermed deres beste plassering (sølvmedalje i 1935). Sverige brøt dermed «hjemmeisforbannelsen» og ble det første laget til å vinne ishockey-VM på hjemmebane siden Sovjetunionen i 1986.
Valg av vertsnasjon
Opprinnelig søkte fem land om å være vertskap for ishockey-VM i 2013: Hviterussland, Latvia, Sverige, Tsjekkia og Ungarn. Innen den endelige avstemningen om tildelingen av mesterskapet trakk Latvia imidlertid sitt kandidatur, slik at det bare gjensto fire land. Sverige vant avstemningen den 21. september 2007 under IIHFs halvårskongress i Vancouver med 70 av tilsammen 96 stemmer på sin søknad hvor det var planlagt at kampene skulle spilles med en gruppe i Stockholm og en i Malmö. Det ble den tiende gangen at Sverige skal arrangere ishockey-VM.
Finland hadde blitt tildelt vertskapet for ishockey-VM i 2012, mens Sverige hadde blitt tildelt ishockey-VM i 2013. Etterfølgende VM-turneringer i Sverige og Finland har skjedd to ganger tidligere: først i 1981 (Sverige) og 1982 (Finland) og igjen i 2002 (Sverige) og 2003 (Finland).
Den 8. mai 2009 offentliggjorde IIHF at Finland og Sverige hadde blitt enige om å dele vertskapet for VM-turneringerne i både 2012 og 2013, med finalen i Finland i 2012 og i Sverige i 2013.
Arenaer
Som i 2012 vil man benytte Globen i Stockholm (tillatt kapasitet på 13,850) og Hartwall Areena i Helsingfors (tillat kapasitet på 13,506). Kapasiteten har blitt satt til dette nivået på grunn av moderne helse- og sikkerhetskriterier. Opprinnelig skulle Malmö Arena brukes, men det svenske ishockeyforbundet valgte å vrake Malmö som vertsby etter at de besluttet seg for å arrangere VM sammen med Finland.
Tammerfors var også en kandidat som den finske vertsbyen, men forsinkelser på konstruksjonen av Tampereen Keskusareena besluttet man seg for Helsingfors som vertsby.
Den nye Tele2 Arena (med en kapasitet på 30,000 tilskuere) i Stockholm skulle etter planen benyttes, men grunnet forsinkelser vil arenaen først åpnes i juli 2013, to måneder etter mesterskapet.
Format
Formatet vil stort sett forbli uendret i forhold til ishockey-VM 2012, som også ble arrangert i Sverige og Finland.
Hvis to lag har like mange poeng så er det innbyrdes oppgjør som er avgjørende. Hvis flere enn 2 lag har like mange poeng avgjøres det ut fra en intern tabell, hvor kun poengene fra deres innbyrdes kamper teller. Følgende kriterer avgjør hvilket av lagene som er best rangert:
De fire beste lagene i hver gruppe avanserer til kvartfinale. Endringen fra 2012 er relatert til nedrykk. Ettersom at Hviterussland er vertsnasjon for ishockey-VM i 2014, så unngår landet nedrykk. Dermed så vil de to resultatmessig dårligste lagene uavhengig av gruppe rykke ned til divisjon IA for 2014, i stedet for at det dårligste laget i hver gruppe rykker. Lagene som kommer på 5.- til 7.-plass har spilt ferdig i årets turnering.
Overtidsperioden spilles med fire mann på hvert lag, og vinnes når et av lagene scorer et mål («sudden death»). I grunnspillet varer overtidsperioden 5 minutter, i kvart-, semi- og bronsefinale varer den 10 minutter og i finalen 20 minutter. Hvis kampen stadig er uavgjort avgjøres kampen på straffeslag, hvor hvert lag velger 3 spillere som skal prøve å score på motstanderens mål på best av 3. Hvis kampen stadig er likt etter de 3 straffeslagene fortsetter det i sudden death inntil et av lagene scorer (som omtales som «Game Winning Shot», GWS).
Seeding
Seedingen er basert på IIHFs verdensranking fra 2012 som ender ved avslutningen av ishockey-VM 2012. Lagene i den innledende runden ble gruppert i forhold til deres plassering på verdensrankingen (markert i parentes):
De fire beste lagene i hver gruppe går videre til kvartfinale. Lagene som blir fem, seks og syv i det innledende gruppespillet reiser hjem, mens lagene som kommer på 8.-plass i hver gruppe rykker ned til 1. divisjon.
Tropper
Troppene ved ishockey-VM 2013 består alle av minst 15 angreps- og forsvarsspillere og to målvakter og maksimalt 22 angreps- og forsvarsspillere og 3 målvakter.
Gruppe S
= Kvalifisert for kvartfinale        = Nedrykk til Divisjon IA for 2013.
Gruppe H
= Kvalifisert for kvartfinale        = Nedrykk til Divisjon IA for 2013.
Kvartfinaler
Kvartfinalene blir spilt mellom lag innenfor deres respektive gruppe, hvilket betyr at intet lag behøver å reise fra et land til et annet i kvartfinalen. Gruppens beste lag spiller mot den fjerde beste, mens gruppens andre beste spiller mot gruppens tredje beste. Cross-over systemet blir først implementert i semifinalene, som blir spilt i Stockholm i Sverige. Om Finland kvalifiserer seg til kvartfinalen kommer de til å spille kveldskampen i Helsingfors. Om Sverige kvalifiserer seg til kvartfinalen kommer de til å spille kveldskampen i Stockholm.
Sluttresultater
Turneringens sluttresultater ifølge IIHF:
Direktoratets prisutdeling
Følgende spillere ble kåret til turneringens MVP og turneringens beste målvakt, forsvarsspiller og angrepsspiller av det internasjonale ishockeyforbundets direktorat:
All-star lag
Turneringens All-Star lag ble stemt frem av internasjonale medier ved avslutningen av turneringen. Følgende spillere ble stemt frem:
Beste målvakter
De fem beste målmaktene som har spilt 40 % eller mer av lagets totale spilleminutter.
Dommere
IIHF utnevnte følgende dommere og linjedommere til å dømme kampene under ishockey-VM 2013: